CKay

Chukwuka Ekweani atau juga dikenali dengan nama pentasnya Ckay ialah seorang penyanyi dan penulis lagu Nigeria. Muzik karya beliau merangkumi genre-genre Afrobeats, R&B dan dancehall.

 Biografi 
Chukwuka lahir di kota Kaduna terletak di barat laut Nigeria, beliau keturunan orang Igbo yang berasal dari negeri Anambra tenggara negara itu. Beliau berputik minat terhadap muzik pada usia 7 tahun.

Beliau menamatkan persekolahannya di Zamani College, kota Kaduna sebelum meneruskan pengajiannya di Universiti Lagos.

 Kerjaya muzik 
Beliau berpindah ke Lagos pada 2014 setelah berjaya dalam uji bakat dalam label Loopy Music. Beliau melakukan kerjasama dalam label Chocolate City pada 2015; penggabungan label itu menyerap Loopy Music setahun kemudian memasukkan beliau dalam barisan artis Chocolate City.

Beliau mengeluarkan lagu singlenya "Love Nwantiti" pada tahun 2019 yang menjadi lagu carta hangat di Nigeria. Lagu tersebut menjadi masyhur melalui suatu remix oleh DJ Yo dan Axel dalam platform media sosial TikTok sehingga mendapat perhatian antarabangsa menaiki kedudukan tertinggi carta muzik  serata Afrika, Eropah malah Australasia: beliau menaiki tangga ke-23 dalam carta UK serta berjaya mendapat tempat (tangga ke-31) dalam carta Billboard Hot 100 di Amerika Syarikat.

Diskografi
 EP 

 Who the Fuck Is CKay? (2017, Chocolate City) 
 CKay the First (2019, Chocolate City) 
 Boyfriend (2021, Warner Music South Africa)

 Rujukan 

Kategori: Penyanyi lelaki Nigeria